SAWAD ออกหุ้นกู้ 590 ลบ.อายุ 2-3 ปี ชูดบ.สูงสุด 3.1% ขายรายใหญ่ 4-6 ก.ค.59
SAWAD ออกหุ้นกู้ 590 ลบ.อายุ 2-3 ปี ชูดบ.สูงสุด 3.1% ขายรายใหญ่ 4-6 ก.ค.59
28 มิ.ย. 2559

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 590 ล้านบาท ออกเป็น 2 ชุด ชุดแรก มูลค่าไม่เกิน 225 ล้านบาท อายุ 2 ปี ครบกำหนดไถ่ถอนวันที่ 7 ก.ค. 2561 อัตราดอกเบี้ยคงที่ร้อยละ 2.80 ต่อปี และชุดที่ 2 มีมูลค่าไม่เกิน 365 ล้านบาท อายุ 3 ปี ครบกำหนดไถ่ถอนวันที่ 7 ก.ค. 2562 อัตราดอกเบี้ยคงที่ร้อยละ 3.10
ทั้งสองชุดเสนอขายให้ผู้ลงทุนสถาบันและ/หรือผู้ลงทุนรายใหญ่ เสนอขายหุ้นกู้ระหว่างวันที่ 4-6 ก.ค.2559 ผ่าน บล.เอเซีย พลัส ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัทอยู่ที่ BBB แนวโน้มอันดับเครดิต Stable โดยบริษัท ทริส เรทติ้ง จำกัด เมื่อวันที่ 30 พ.ย. 2558โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อใช้เป็นแหล่งเงินทุนในการขยายธุรกิจ